|  |
| --- |
| Izziņa par atzinumos sniegtajiem iebildumiem  **Informatīvais ziņojums**  **par Valsts pārvaldes reformu plāna 2020 sadaļas “Pasākumi mērķu sasniegšanai” 4.4. apakšpunktā dotā uzdevuma izpildi** |

I. Jautājumi, par kuriem saskaņošanā vienošanās nav panākta

|  |  |  |  |  |  |
| --- | --- | --- | --- | --- | --- |
| Nr.  p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1. | 2. | 3. | 4. | 5. | 6. |
|  |  |  |  |  | S |

Informācija par starpministriju (starpinstitūciju) sanāksmi vai elektronisko saskaņošanu

|  |  |
| --- | --- |
| Datums | 2019. gada 11. janvāris – elektroniskā saskaņošana;  2019. gada 28. februāris – elektroniskā saskaņošana. |
| Saskaņošanas dalībnieki | Finanšu ministrija, Valsts kanceleja. |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Valsts kanceleja. |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

II. Jautājumi, par kuriem saskaņošanā vienošanās ir panākta

|  |  |  |  |  |
| --- | --- | --- | --- | --- |
| Nr.  p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. | Informatīvais ziņojums  par Valsts pārvaldes reformu plāna 2020 sadaļas “Pasākumi mērķu sasniegšanai” 4.4. apakšpunktā dotā uzdevuma izpildi (turpmāk – Projekts) | **Valsts kanceleja**  1. Izskatot informatīvajā ziņojumā norādīto, var secināt, ka tiek veiksmīgi uzlabota Elektronisko iepirkumu sistēmas (turpmāk – EIS) darbība, tajā skaitā papildinot ar dinamiskā iepirkuma sistēmas principa izmantošanu valsts pārvaldes iepirkumos. Taču informatīvajā ziņojumā netiek norādīts, kādi būs turpmākie darbības soļi, lai virzītos uz iepirkumu funkciju konsolidāciju un centralizāciju resoros, un kāds varētu būt sadarbības modelis starp dažādiem resoriem.  Lūdzam papildināt informatīvo ziņojumu ar informāciju par iepirkumu funkciju konsolidāciju un centralizāciju resoros, un kāds varētu būt sadarbības modelis starp dažādiem resoriem. | **Ņemts vērā**  Projekts papildināts. | Projekts:  Lai izvērtētu iepirkumu centralizācijas iespējas, 2018. gada 22. novembrī Valsts sekretāru sanāksmē tika izskatīta Finanšu ministrijas sagatavotā prezentācija “Resoru iepirkumu portfelis 2017”, kurā cita starpā, pamatojoties uz Iepirkumu uzraudzības biroja sniegto informāciju un analīzi, tika sniegti priekšlikumi iepirkumu funkciju konsolidācijai un centralizācijai. Ņemot vērā šos priekšlikumus, 2018. gada 13. decembra Valsts sekretāru sanāksmes protokola Nr.49 36.§ “Valsts pārvaldes cilvēkresursu politikas aktualitātes un atbalsta funkciju centralizācija” 7.punktā, paredzot konkrētu atbildības sadalījumu, ir noteikta šādu iepirkumu centralizēšana un atbildīgās institūcijas:  - degvielas (atbildīgās institūcijas: Aizsardzības ministrija, Valsts aizsardzības militāro objektu un iepirkumu centrs);  - laboratorijas materiālu, reaģentu un ķimikāliju (atbildīgās institūcijas: Izglītības un zinātnes ministrija, Veselības ministrija, Zemkopības ministrija, augstskolas, zinātniskie institūti);  - elektroenerģijas (atbildīgās institūcijas: Ekonomikas ministrija, Iepirkumu uzraudzības birojs, Valsts reģionālās attīstības aģentūra).  Minētās sanāksmes laikā Ministrijām tika uzdots izvērtēt iespēju 2019. gadā iesaistīties iepriekšminētajos centralizētajos iepirkumos, kuros viens resors ir iepirkuma veicējs, bet citi resori pievienojas iepirkumam, ja šāds iepirkums ir viņiem nepieciešams, tādejādi veicinot sadarbību un resursu ekonomiju. |
| 2. | Projekts. | **Valsts kanceleja**  2. Informatīvajā ziņojumā tiek norādīts, ka ir veikta ministriju aptauja par iespējām paplašināt preču un pakalpojumu centralizēto iegādi EIS, taču netiek sniegts pārskats par konstatēto situāciju un turpmāko rīcību, kas veicinātu sadarbību starp viena resora iestādēm, gan starp dažādu resoru iestādēm. Lūdzam iekļaut informatīvajā ziņojumā anketēšanas rezultātus, kā arī sniegt komentāru par saņemtajām atbildēm.  Vēršam uzmanību uz 2018. gada 13. decembrī Valsts sekretāru sanāksmes protokola Nr. 49 36.§ “Valsts pārvaldes cilvēkresursu politikas aktualitātes un atbalsta funkciju centralizācija” 7. un 8. punktā norādīto. Proti, sanāksmes laikā tika panākta vienošanās par sadarbību atsevišķu iepirkumu rīkošanā, kur viens resors ir iepirkuma veicējs, bet citi resori pievienojas iepirkumam, ja šāds iepirkums ir viņiem nepieciešams. Tādējādi tiek veicināta sadarbība un, kas nav mazsvarīgi, arī līdzekļu ekonomija. | **Ņemts vērā**  Projekts papildināts.  Ministriju aptauja veikta sarunu rezultātā, rakstveida anketēšana nav notikusi, tās rezultāti atspoguļojas projektā, kā arī Ministru kabineta 2018. gada 3. aprīļa noteikumos Nr. 201 “Grozījumi Ministru kabineta 2017. gada 28. februāra noteikumos Nr. 108 “Publisko elektronisko iepirkumu noteikumi”” un to anotācijā. | Projekts:  Kopumā ministrijas atbalsta EIS attīstību un saredz iespēju līdzekļu ietaupījumam, izmantojot šo sistēmu. EIS piedāvāto pakalpojumu groza paplašināšana radītu cilvēkresursu ietaupījumu valsts pārvaldes iestādēs (mazāks iepirkuma procedūru skaits katrā iestādē, līdz ar to administratīvo resursu ietaupījums, kā arī iespējamas apjoma atlaides). Izvērtējot pozitīvo pieredzi centralizēto iepirkumu veikšanā, efektīvāk un racionālāk ir veikt iepirkumus, kuriem ir vienāds iepirkuma priekšmets, teritoriālais izvietojums un maksimāli līdzīgs piegādes termiņš nepieciešamajai precei/pakalpojumam.  Tomēr, neskatoties uz to, ministrijas ir norādījušas, ka pastāv gadījumi, kad ārpus EIS veiktais iepirkums ir finansiāli izdevīgāks vai par to pašu cenu, par kādu ir iespējams iegādāties preces vai pakalpojumus EIS, ir iespēja iegūt augstākas kvalitātes preci vai pakalpojumu. Vienlaikus jāatzīmē, ka ne visos centralizētajos iepirkumos sagaidāma līdzekļu ekonomija, jo ir arī objektīvi apstākļi tirgū un ekonomikā kopumā, kuri ietekmē cenu samazinājumu iepirkuma rezultātā, kaut arī tiek iepirkts palielināts preču/pakalpojumu apjoms. |
| 3. | Ministru kabineta sēdes protokollēmuma projekts (turpmāk – protokollēmums) | **Iepirkumu uzraudzības birojs**  Iepirkumu uzraudzības birojs ir izskatījis Vides aizsardzības un reģionālās attīstības ministrijas (turpmāk – VARAM) sagatavoto informatīvo ziņojumu un protokollēmuma projektu un iebilst pret piedāvāto protokollēmuma 3.punkta redakciju.  Norādām, ka 2018.gada 13.decembra Valsts sekretāru sanāksmes protokolā Nr.49 36.§ „Valsts pārvaldes cilvēkresursu politikas aktualitātes un atbalsta funkciju centralizācija” noteiktie uzdevumi Iepirkumu uzraudzības birojam, ministrijām un Valsts reģionālās attīstības aģentūrai izriet no Valsts pārvaldes reformu plāna 2020 sadaļas „Pasākumi mērķu sasniegšanai” 4.1.apakšpunktā iekļautā pasākuma – *ik gadu veikt valsts pārvaldes atbalsta funkciju mērījumus un izstrādāt funkciju konsolidācijas piedāvājumu, balstoties uz kvalitātes un produktivitātes ieguvumu izvērtējumu.* Atbilstoši minētā pasākuma īstenošanai noteiktajam plānam Iepirkumu uzraudzības birojs 2018.gada 22.novembrī sniedza prezentāciju Valsts sekretāru sanāksmē un 2018.gada 13.decembra Valsts sekretāru sanāksmē tika noteikti konkrētie izmēģinājuma projekti centralizētu iepirkumu veikšanai tiešās pārvaldes iestāžu vajadzībām, kā arī pienākums izmēģinājuma projektu dalībniekiem apkopot centralizēto iepirkumu rezultātus un noteikt turpmākos pasākumus centralizēto iepirkumu attīstībai. Ņemot vērā, ka uzdevuma īstenošanā iesaistītas tiešās pārvaldes iestādes ar ministriju valsts sekretāru tiešu atbalstu, uzskatām, ka centralizēto iepirkumu rezultātu apkopojuma analīze veicama valsts sekretāru sanāksmē.  Ierosinām protokollēmuma 3.punktu izteikt šādā redakcijā:  Ievērojot, ka atbilstoši Valsts pārvaldes reformu plāna 2020 sadaļas „Pasākumi mērķu sasniegšanai” 4.1.apakšpunktā un 2018.gada 13.decembra Valsts sekretāru sanāksmes protokolā Nr.49 36.§ „Valsts pārvaldes cilvēkresursu politikas aktualitātes un atbalsta funkciju centralizācija” noteiktajiem uzdevumiem paredzēts realizēt vairākus centralizētu iepirkumu izmēģinājuma projektus tiešās pārvaldes iestāžu vajadzībām, Iepirkumu uzraudzības birojam sadarbībā ar ministrijām un Valsts reģionālās attīstības aģentūru pēc minēto izmēģinājuma projektu pabeigšanas veikt rezultātu apkopojumu un iesniegt diskusijai Valsts sekretāru sanāksmē. | **Ņemts vērā**  Attiecīgi precizēts protokollēmuma 3.punkts | Protokollēmuma 3.punkts  3. Ievērojot, ka atbilstoši Valsts pārvaldes reformu plāna 2020 sadaļas „Pasākumi mērķu sasniegšanai” 4.1.apakšpunktā un 2018.gada 13.decembra Valsts sekretāru sanāksmes protokolā Nr.49 36.§ „Valsts pārvaldes cilvēkresursu politikas aktualitātes un atbalsta funkciju centralizācija” noteiktajiem uzdevumiem paredzēts realizēt vairākus centralizētu iepirkumu izmēģinājuma projektus tiešās pārvaldes iestāžu vajadzībām, Iepirkumu uzraudzības birojam sadarbībā ar ministrijām un Valsts reģionālās attīstības aģentūru pēc minēto izmēģinājuma projektu pabeigšanas veikt rezultātu apkopojumu un iesniegt diskusijai Valsts sekretāru sanāksmē. |

|  |  |
| --- | --- |
| Atbildīgā amatpersona |  |
|  | (paraksts)\*  Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu. |
|  |  |
|  | Uģis Bisenieks |
|  | (par projektu atbildīgās amatpersonas vārds un uzvārds) |
|  |  |
|  | Elektroniskās pārvaldes departamenta direktors |
|  | (amats) |
|  |  |
|  | 67026933; 67820442 |
|  | (tālruņa un faksa numurs) |
|  |  |
|  | [ugis.bisenieks@varam.gov.lv](mailto:ugis.bisenieks@varam.gov.lv) |
|  | (e-pasta adrese) |